CELEX: 62010CN0409
Language: et
Date: 2010-08-16 00:00:00
Title: Kohtuasi C-409/10: Eelotsusetaotlus, mille on esitanud Bundesfinanzhof (Saksamaa) 16. augustil 2010 — Hauptzollamt Hamburg-Hafen versus Afasia Knits Deutschland GmbH

9.10.2010   
            
            
               ET
            
            
               Euroopa Liidu Teataja
            
            
               C 274/21
            
         Eelotsusetaotlus, mille on esitanud Bundesfinanzhof (Saksamaa) 16. augustil 2010 — Hauptzollamt Hamburg-Hafen versus Afasia Knits Deutschland GmbH
   (Kohtuasi C-409/10)
   ()
   2010/C 274/33
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kassatsioonkaebuse esitaja: Hauptzollamt Hamburg-Hafen
   
      Vastustaja kassatsioonimenetluses: Afasia Knits Deutschland GmbH
   
      Eelotsuse küsimused
   
   
               1.
            
            
               Kas ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelise koostöölepingu (1) protokolli nr 1 artikliga 32, milles määratletakse „päritolustaatusega toodete” mõiste ja halduskoostöö meetodid, on kooskõlas, kui Euroopa Komisjon teostab väljastatud päritolutõendite järelkontrolli ekspordiriigis peamiselt ise, olgugi et sealsete ametiasutuste kaasabil, ja kas on tegemist kontrolli tulemusega nimetatud sätte tähenduses, kui komisjoni kontrolli sel viisil saadud tulemused on vormistatud protokollis, millele on alla kirjutanud ka ekspordiriigi valitsuse esindaja?
               Juhul kui esimesele küsimusele tuleb vastata jaatavalt:
            
         
               2.
            
            
               Kas sellisel juhul nagu käesolevas põhikohtuasjas, kus teatud ajavahemikus väljastatud sertifikaadid, mille alusel võib kohaldada kaupade suhtes sooduskohtlemist, on ekspordiriigi poolt kehtetuks tunnistatud, kuna kaupade päritolu ei leidnud järelkontrolli käigus kinnitust, kuid ei saa siiski välistada, et osa eksporditavast kaubast vastas päritolutingimustele, võib tollimaksu tasumise eest vastutav isik, kes tugineb nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (2), artikli 220 lõike 2 punkti b teisele ja kolmandale lõigule, sellele viidates väita, et tema esitatud sertifikaadid, mille alusel võib kohaldada kaupade suhtes sooduskohtlemist, olid võib-olla õiged ja põhinesid seega eksportija esitatud õigetel asjaoludel?
            
         
      (1)  Koostööleping ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (EÜT L 317, lk 3; ELT eriväljaanne 11/35, lk 3).
   
      (2)  EÜT L 302, lk 1; ELT eriväljaanne 02/04, lk 307.